Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 185/11/2201	Dunajská Streda, 26.9.2012
EEČ : 2-16-120-2012

U Z N E S E N I E

Trestná vec:	obvinená XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 28.8.2012, spisová značka 1 Pv 185/11/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 02. marca 2011 v čase okolo 19.15 hod. v Dunajskej Strede na Galantskej ceste pri sebe a to konkrétne vo svojej dámskej kabelke prechovávala 1 ks plastovú krabičku s obsahom zelenej sušenej rastliny nezisteného pôvodu o celkovej hmotnosti 4,6 g, 1 ks plastovú krabičku s obsahom 2 ks igelitových sáčkov s obsahom zelenej sušenej rastliny nezisteného pôvodu o celkovej hmotnosti 19,3 g, 1 ks plastovú krabičku s nápisom XXXXX s obsahom 1 ks igelitového sáčku s obsahom zelenej sušenej rastliny nezisteného pôvodu o celkovej hmotnosti 8,7 g, 1 ks kapsulu s nápisom XXXXX XXXXX o hmotnosti 1,5 g a 1 ks plastovú fajku so zvyškami zelenej sušenej rastliny nezisteného pôvodu o celkovej hmotnosti 2,6 g, vykazujúce znaky omamných a psychotropných látok, ktoré boli nájdené pri vykonaní cestnej kontroly príslušníkmi Obvodného oddelenia PZ Dunajská Streda, ktoré materiály boli predložené k analýze na Kriminalistický expertízny ústav PZ Bratislava, pričom z obdržaného znaleckého posudku bolo zistené, že sa jedná o vysušený rastlinný materiál s hmotnosťou 69 mg, v ktorom bola zistená prítomnosť látky JWH-073 (syntetický kanabionoid), ktorá je podľa zákona č. 139/1998 Z. z. zaradená do I. skupiny omamných látok a uvedené  množstvo zodpovedá 1 jednorazovej dávke

Uznesením prokurátora Okresnej prokuratúry Dunajská Streda zo dňa 28.8.2012, spisová značka 1 Pv 185/11/2201, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry Dunajská Streda sp. zn.  1Pv 185/11 zo dňa 11. 08. 2011 bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1  Tr. zák. 

Podľa § 216 ods. 2 Tr. por. bola obvinenej určená skúšobná doba na 1 rok, ktorá jej uplynula dňom 20. 08. 2012.

Po uplynutí skúšobnej doby som zisťoval, či obvinená počas jej plynutia splnila podmienky uvedené v ustanovení § 217 ods. 1 Tr. por.

Z aktualizovaného odpisu z registra trestov obvinenej vyplýva, že v ňom nemá žiaden záznam.

Z miesta trvalého bydliska nie je obvinená bližšie hodnotená.

Počas plynutia skúšobnej doby nebola prejednávaná za priestupok ani preverovaná za podozrenie zo spáchania trestného činu.

Vzhľadom na vyššie uvedené skutočnosti som dospel k záveru, že obvinená splnila podmienky pre vyslovenie osvedčenia v skúšobnej dobe, a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné 
                  podať do troch dní od jeho doručenia cestou podpísanej 
                  prokuratúry na  Krajskú prokuratúru v Trnave.
                 Sťažnosť má odkladný účinok.

JUDr. Marián Zvoda
prokurátor